#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. január 23-i ülésére)

**TÁRGY: A 0348/82. HRSZ-ON NYILVÁNTARTOTT ÖNKORMÁNYZATI KÖZÚT RÉSZLEGES MEGSZÜNTETÉSE, ÁTMINŐSÍTÉSE**

Aszódi János a 0348/85 és a 0348/92 és Bognár Árpád a 0348/11 és a 0348/94 hrsz-ú ingatlan tulajdonosa (a továbbiakban: Kérelmezők) kérelmet nyújtott be Kiskőrös Város Önkormányzata tulajdonában álló 0348/82 hrsz-ú 1644 m2 alapterületű, kivett út rendeltetésű ingatlan területéből 1116 m2 területrész megvásárlása tárgyában.

Kérelmezők a magántulajdonban álló ingatlanaik területének határát - a határozat-tervezet mellékletét képező Azimut Földmérő Iroda által készített 16/556/2018 számú változási vázrajz alapján – szeretnék rendezni, összevonni és a későbbiekben értékesíteni. A magántulajdonban álló ingatlanok összevonása során az ingatlanokon keresztülhalad a fent nevezett önkormányzati tulajdonú közút egy szakasza, ezért kezdeményezték az ingatlanaikon keresztülhaladó önkormányzati út egy szakaszának megvásárlását.

Kiskőrös Város Önkormányzatának (a továbbiakban: Önkormányzat) kizárólagos tulajdonában lévő, 0348/82 hrsz-on nyilvántartott, önkormányzati közút a forgalomképtelen törzsvagyon részét képezi.

Fenti telekhatár rendezése során az önkormányzati tulajdonban lévő 0348/82hrsz-ú ingatlan területéből a telekhatár rendezéssel keletkező 0348/92 hrsz-ú kivett szőlő rendeltetésű területbe, valamint a 0348/94 hrsz-ú kivett szántó művelési ágú területbe összesen 1116 m2 nagyságú útrész olvadna be, így annak közút funkciója megszűnik. A Kormányhivatal – figyelemmel az utak építésének, forgalomba helyezésének és megszüntetésének engedélyezéséről szóló 93/2012. (V.10.) Korm. rendelet által meghatározott mellékletekre, valamint az országos településrendezési és építési követelményekről szóló 253/1997. (XII.20.) Korm. rendelet 33. § 1. pontjában rögzítettekre – meghatározta az útmegszüntetési eljárás feltételeit. Ennek megfelelően a telekalakítási eljárás megindítását megelőzően kell az útmegszüntetési eljárást lefolytatni. A telekalakítási engedélyezési eljáráshoz útügyi szakhatósági hozzájárulás szükséges, melynek feltétele az útmegszüntetés Kormányhivatal által történt engedélyezése.

A 0348/82 hrsz-on nyilvántartott, természetben Kiskőrös, Remerención található, kivett út művelési ágban lévő, 1644 m2 alapterületű, kizárólagos Önkormányzati tulajdonban lévő, a törzsvagyon részét képező ingatlan, a nemzeti vagyonról szóló 2011. évi CXCVI. törvény (a továbbiakban: Nvtv.) alapján forgalomképtelen vagyon. A tulajdonjog átruházásához – az útmegszüntetési eljárást, valamint a telekalakítási eljárást követően - a fentiekben nevesített vagyont szükséges önkormányzati forgalomképtelen törzsvagyonból forgalomképes üzleti vagyonná átminősíteni.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendelet (a továbbiakban: Vagyonrendelet) – különös tekintettel az Nvtv. rendelkezéseire – 10. § (1) bekezdése alapján a vagyon minősítése, átminősítése a Képviselő-testület hatáskörébe tartozik. A (2) bekezdés szerint a törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását, közhatalom gyakorlását nem szolgálja, az átminősítést követően az átminősítéssel érintett vagyon nélkül más módon is megoldható, és a város Településrendezési Terve is alátámasztja.

A telekalakítás során a magántulajdonok területébe beolvadó összesen 1116 m2 térmértékű útszakasz megszűnésével nem marad olyan ingatlan, amely közterületről ne lenne megközelíthető, így az már nem tölti be a közút funkciót.

Az érintett útszakasz adásvételének szerződéses feltételeiről a Képviselő-testület az útmegszüntetési, valamint a telekalakítási eljárás véglegessé válását követően dönt.

A fentiekre tekintettel javaslom, hogy a Képviselő-testület járuljon hozzá a 0348/82 hrsz-on nyilvántartott, 1644 m2 alapterületű kivett út művelési ágban szereplő út részleges megszüntetéséhez, melynek folytán az út területéből 1116 m2 nagyságú rész elveszíti a közút funkcióját és beolvad Bognár Árpád 0348/94, valamint Aszódi János 0348/85 és 0348/92 hrsz-ú magántulajdonukban lévő ingatlanaikba. Továbbá javaslom, hogy a Képviselő-testület járuljon hozzá a szükséges telekalakítási eljárás lefolytatásához, valamint a fenti részlegesen megszüntetett útrész forgalomképtelen önkormányzati törzsvagyonból forgalomképes üzleti vagyonná történő átminősítéséhez.

**Kiskőrös, 2019. január 15.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzatának kizárólagos tulajdonában lévő, Kiskőrös, külterület 0348/82 hrsz-on nyilvántartott, 1644 m2 alapterületű, kivett út művelési ágban szereplő, önkormányzati közút területéből 1116 m2nagyságú rész vonatkozásában a Bács-Kiskun Megyei Kormányhivatal Kecskeméti Járási Hivatal Közlekedési és Fogyasztóvédelmi Főosztály Útügyi Osztálya útmegszüntetési eljárást folytasson le,
2. egyetért azzal, hogy az 1. pontban nevesített eljárás során megszüntetett 1116 m2 nagyságú útrész – telekalakítási eljárás lefolytatása során – beolvadjon Aszódi János 0348/85 és a 0348/92, valamint Bognár Árpád 0348/94 hrsz-ú hrsz-on nyilvántartott ingatlanába,
3. egyetért a 2. pontban nevesített beolvadó útrész forgalomképtelen önkormányzati törzsvagyonból forgalomképes üzleti vagyonná történő átminősítésével,
4. egyetért azzal, hogy az útmegszüntetéssel és a telekalakítással összefüggő hatósági eljárások során keletkező költségeket Aszódi János és Bognár Árpád viselje,
5. felhatalmazza a polgármestert a Bács-Kiskun Megyei Kormányhivatal Kecskeméti Járási Hivatal Közlekedési és Fogyasztóvédelmi Főosztály Útügyi Osztálya előtt az útmegszüntetési eljárás kezdeményezésére, a szükséges telekalakítási eljárással, valamint az adásvételi szerződéssel kapcsolatos jognyilatkozatok megtételére és annak aláírására.

**Felelős:** polgármester

**Határidő:** azonnal